กสิกรฯออกฝาก13เดือนจ่ายดอก3.5%
กสิกรฯ ออกเงินฝากประจำ 13 เดือน ดอกเบี้ยเฉลี่ย 3.5 % ต่อปี หวังระดมเงินฝาก 5 หมื่นล้านบาท
15 ก.พ. 2555

กสิกรฯ ออกเงินฝากประจำ 13 เดือน ดอกเบี้ยเฉลี่ย 3.5 % ต่อปี หวังระดมเงินฝาก 5 หมื่นล้านบาท
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ธนาคารได้ออกผลิตภัณฑ์เงินฝาก “เงินฝากประจำขั้นบันไดใจดี” ระยะเวลาฝาก 13 เดือนอัตราดอกเบี้ยเฉลี่ย 3.5 % จ่ายดอกเบี้ยทุก 3 เดือน เดือนที่ 1-3 คิดดอกเบี้ย 1.75% ต่อปี เดือนที่ 4-6 คิดดอกเบี้ย 2.00% ต่อปี เดือนที่ 7-9 ต่อปี คิดดอกเบี้ย 3.75% ต่อปี เดือนที่ 10-12 คิดดอกเบี้ย 5.00% ต่อปี และเดือนสุดท้ายเดือนที่ 13 อัตราดอกเบี้ย 8% ต่อปี  วงเงินฝากขั้นต่ำที่ 5,000 บาท และไม่จำกัดวงเงินฝากสูงสุด 
"ผลิตภัณฑ์นี้เหมาะกับผู้ฝากเงินที่ต้องการออมเงินในระยะปานกลาง ที่ต้องการดอกเบี้ยสูงกว่าดอกเบี้ยทั่วไป โดยธนาคารตั้งเป้าระดมเงินฝากจากแคมเปญนี้ประมาณ 5 หมื่นล้านบาท โดยเริ่มรับฝากตั้งแต่วันนี้จนถึงถึง 31 มี.ค 2555"นายปกรณ์กล่าว